**Харолд 211130**

**Дүкенге барар алдындағы мінажат**

***«Бос нәрселерге түсірмей көзімді,***

***Өз жолыңда жаңарта гөр өмірімді.»***

***(Забур 118:37)***

Тартымды, әдемі бір нәрсені көріп, ұнатып, оны сатып алу – өте оңай. «Сіз оны көріп қаласыз, кейін оны сатып алуды қалайсыз». Әрине, маркетологтар бізде сол тілекті қалыптастыру үшін көп уақыт және ақша жұмсады.

Бірақ егер мен бір нәрсені, Құдайдан қаттырақ қаласам, бұл пұтқа табынушылыққа айналады. Доктор Лаура Шлессингер және раввин Фогель: «Пұтқа табынушылық кез келген құндылықты, идеяны немесе әрекетті Құдайдан немесе адамгершіліктен жоғары ұстаған кезде пайда болады», - дейді. Бұл - менің ақшамды қалай жұмсайтыным туралы соңғы сөзді Құдай айтуы керек, әйтпесе мен «заттардан» пұт жасаймын дегенді білдіреді.

Дүкенге барар алдында мінажат етуді өте пайдалы деп санаймын. Біріншіден, мен Құдайдан аз уақыт пен күш жұмсай отырып, маған қажет нәрсені тез табуға көмектесуін сұраймын. Мен үшін бір тауарды іздеу үшін бірнеше дүкендерді аралау - уақытты босқа кетіргенмен бірдей.

Дүкенге бармас бұрын мінажат етудің тағы бір себебі - бұл зат сізге шынымен қажет пе, жоқ па екенін көруге болатын сынақ. Сізге қажет емес нәрсе үшін мінажат ету қиынға соғады. Өйткені, Құдай біздің қалаған нәрселерімізді емес, мұқтаждықтарымызды қанағаттандырады деп уәде етті ғой, солай емес пе?

Федералды резервтік жүйенің мәліметтері бойынша, американдық тұтынушылар рекордтық мөлшерде өтелмеген несие немесе, қарыздың басқа түрлеріне ие.

Киелі кітапта былай делінген: “ Қарыздарыңды уақтылы өтеп қайтарыңдар, әсіресе, бір-біріңді сүю парызын өтеп тұрыңдар. Адамның басқаларды сүюі Құдайдың заңын да орындағаны.” (Римдіктерге 13:8). Иә, Құдайым, менің көзімді түкке тұрғысыз нәрселерге түсірмеші.